Ammud yiri n lkanunɣef wayen yezrin deg wass-nni yekfan; d acu gan deg-s, sani ssawḍen amahilnsen d wacu ayten-yettṛajun i uzekka-nni i ten-yemmalen... Am wakken daɣen, ttfarasen iḍ i usinen n warraw-nsen deg wayen yelhan d wayen ara ten-inefɛen deg tudert-nsen d wayen ara inefɛen timetti s umata. Ayagi yettili-d s tmucuha ay asen-d-cehhun d temsaɛraq iseg ttemyergamen, i usnerni deg tedmiyin-nsen, imi agrud ameẓyan, ayen ara yelmed deg yiḍ, d awezɣi ad t-yettu, d awezɣi ad yezri war ma yettwaserqet deg wallaɣ-is, war ma yesɛa deg tedmi-s. Acku ad t-yawi akken deg tnafa, yezmer ahat ad t-yargu aṭas n tikkal kra ara yekk yiḍ. Wamma deg wass, ɣas qqaren: Ccfaya n win meẓẓiyen, am uẓru yettwaneqcen. Maca yezmer ad t-yessettu wurar akked nncaf d yimeddukal-is. Ihi, ahat ntalen i wayagi, degmi fernen iḍ i wechu n tmucuha d temseɛraq, i wakken ad ddunt s wayen yelhan, s temsirin ay lemden ula nutniɣef yimarrawen-nsen deg uɣerbaz n yidles war idlisen, war tira...